Republikeine-hoofsweep se skieter was ‘eenkantmens’Steve Scalise. Foto: AP Photo/J. Scott Applewhite, File Die man wat Steve Scalise, die Republikeine se hoofsweep in die Amerikaanse kongres, tydens ŉ bofbaloefening geskiet het, was ŉ “eenkantmens” en het glo in ŉ bussie gewoon. Scalise het Woensdag ná die skietery ŉ operasie in die Medstar Washington Hospital ondergaan en is in ŉ stabiele toestand. James T. Hodgkinson het Scalise Woensdag in Alexandria, Virginië, geskiet voordat hy deur polisiebeamptes doodgeskiet is. Die skietery het plaasgevind tydens ’n oefening van die Republikeine in die kongres se bofbalspan. James T. Hodgkinson Trump het Scalise as ŉ “ware vriend en patriot” beskryf en gesê sy gedagtes en gebede is by hom. Hodgkinson het ŉ handwapen en jaggeweer by hom gehad en ondersoekers probeer tans om die geskiedenis van die wapens vas te stel. Hodgkinson is verskeie keer geskiet nadat hy op die groep mense losgebrand het. Twee polisiebeamptes en twee omstanders is ook geskiet. Volgens berigte is meer as 20 skote gehoor.